Koldo Garcia Etxebarria

Koldo Garcia Etxebarria (Basauri, 1982ko azaroaren 4a) UPV/EHUn formatutako biologo ikertzailea da.

Biologian lizentziatua, genetikan doktore eta biologo konputazionala da: datu genetikoen analisia egiten du, ordenagailuen bidez. Urdail-hesteetako Genetika taldeko burua da Biodonostia ikerketa institutuan. Genetikak urdail-hesteetako gaixotasunetan eta kolon eta uzkiko minbizian duen eragina ikertzen du, besteak beste. Egiten duten lana azaldu du urtez urte, nola ez, kafe batek eta pintxo batek lagunduta.

Ezaguna da hedabideetan zientzia dibulgazioan egiten duen lanagatik eta eskaintzen duen gertutasunagatik: Edonola.net blogean, EHUren Interneteko Zientzia Kaieran, Twitterren edo Mastodonen (@koldotxu).

Ikerlaria 

Koldo Garcia Etxebarria, Genetika Gastrointestinala taldeko arduraduna da Biodonostia ikerketa institutuan. Lankide den Luis Bujandarekin, Gaixotasun Hepatikoen eta Gastrointestinalen Arloko arduraduna, kolon eta ondesteko minbiziaren genoma osoaren ikerketa handiena gidatu dute Euskal Autonomia Erkidegoan.

Euskaltzaindia eta UPV/EHUk Koldo Mitxelena saria eman zioten Koldo Garciari 2010ean, euskaraz egindako zientzietako tesirik hoberena izateagatik. Begoña M. Jugoren biologoaren zuzendaritzapean egin zuen doktore-tesiaren izenburua hau zen: "Erretrobirus endogenoen detekzioa eta karakterizazioa behietan eta beste hainbat mamaliotan".

UEUko kidea 
Udako Euskal Unibertsitatean bazkidetu zenetik (2012) parte hartze zabala izan du: ikastaroetan ikasi, hitzaldiak eman, elkarrizketak egin, udako ikastaroak antolatu, eta talde eragilea den zuzendaritzako kidea da 2019tik.

Sariak eta errekonozimenduak 

 2017: Ikergazte saria Zientzia zehatzak eta natur zientziak arloan.

Erreferentziak

Ikus, gainera 

 EHUko Zientzia eta Teknologia Fakultatea
 Biodonostia

Kanpo estekak 

 Koldo Garcia-EtxebarriaResearchGate datu-basean
 Koldo Garcia-EtxebarriaArtizarra sare profesionalean
 @koldotxu kontua mastodon.eus sarean
 @koldotxu kontua Twitter sarean
 «Edonola» bloga. "Genetika, genomika ta beste / Kafepintxo
 Zientzialari (47) – Koldo Garcia: “Lehen genoma irakurtzeko gai ginen, baina orain eraldatu dezakegu” Zientzia Kaiera
 Koldo Garciaren artikuluak Zientzia Kaieran (ehundaka ekarpen)

Euskal Herriko biologoak
Udako Euskal Unibertsitatea
Euskal Herriko Unibertsitatea
Basauriarrak